Document ID: /roh_data/filtered/fineweb-2-filterrobots_roh.jsonl.gz/28626

La surpraisa è gronda che Martin Hug vegn elegì en l'emprim scrutini cun in uschè bun resultat. El ha chapì da sa distanziar da l'Arena Alva e tuttina profità ch'el è stà ina persuna impurtanta en quella interpresa. Ussa stat Flem en ses focus e quai ha il suveran da Flem cartì ad el e da la vusch. La participaziun da 80% per elecziuns communalas è la segunda sensaziun.
Che Adrian Steiger fa il mender resultat è era ina pitschna surpraisa. El aveva simplamain memia blers quints averts en sias fatschentas da vischnanca. Dapi onns vegn fatg projects per il center da sport Prau la Selva e la colliaziun per l’Arena tectonica Sardona è era adina puspè vegnida adattada.
Nicola Fantini n'è betg vegnì elegì sco president, dentant en suprastanza. Quai èn bunas novas per ils promoturs dal center da sport Prau la Selva che survegn uschia in promotur en suprastanza.
Linus Livers
Producent Surselva e Grischun Central
Linus Livers lavura per RTR sco correspundent da la Surselva. Dal biro a Glion anora maina el il team da redacturs da radio per la Surselva e per il Grischun Central.